Neo ket eus mell-droad a vo kaoz amañ. Kluboù mell-droad eil-kêr Liger-Atlantel (tost 70.000 annezad dezhi) a zo en ur satd reuzeudik, pell diouzh ar CFA zoken…Sportoù-bolotenn all a zeu brav e S.Nazer koulskoude : ar volley (SNVA) hag ar rugby (SNR). Tizhet e oa bet an eil rummad gant paotred ar SNVA warlene choazh. « Ar Pro A a zo ret deomp soñjal ennañ bremañ » eme e  brezidant Dominig Hamon. Evit poent avat gant 8 choarier a-vicher hag ur budjed a 350.000 euro « e nachfen mont gant ar Pro A : nomp ket diouzh se, met er bloavezhioù da zont… ». Pal ar Prezidant zo bet tizhet er bloaz-mañ bepred : echuiñ lodenn gentañ ar championad da 6vet ha mont gant ar play-off. Bonus eo ar pezh a choarvez bremañ neuze ! Da eil emaint, da heul ar Goueloù VB a echuo mod pe vod e penn an traoù evit adkavout ar Pro A. Ur brav a grogad a vo etrezo dan 29 a viz Ebrel bepred : e S.Brieg e  oa bet tapet ur sugellad gant an Nazeriz (3-0), klaoustre e fello dezho cheñch penn dar vazh e sal Coubertin. Paotred ar rugby eus o zu a zo en trede rummad (F1) met er bloaz-mañ e chellfent pignat er Pro D2. Gant ar play-off emaint ivez, da eil ivez met neo ket dibosubl dezho pakañ paotred Limoges. Dan 23 a viz Ebrel en em gavo an daou skipailh e Breizh ha penn ar championad a vo da dapout. Hent ar 1/4 gourfenn a vefe digor dezho : ne chomfe nemet 3 chrogad evit bezañ en eil rummad, int ivez.